དེ་ནི་ནར་སོན་གྱི་གོ་རིམ་བརྒལ་ཏེ་བྱིས་དུས་ཀྱི་ལོ་ཟླ་གཟུར་བའི་མངོན་རྟགས་ཤིག་ཡིན་ལ།འཚར་ལོངས་ཀྱི་གང་བུ་རྒྱས་ཏེ་ན་ཆུང་གི་དུས་ཡུན་ཡལ་བའི་མཚོན་རྟགས་ཤིག་ཡིན་ཙ་ན།ལོ་གསར་དུས་ཆེན་གྱི་ཕྲེང་རྡོག་རེ་རེ་བགྲངས་ནས་མི་ཚེའི་དེབ་གཅིག་གི་ཆ་ཤས་གསིལ་ཏེ་ཇེ་སྟུང་དུ་འགྲོ་དུས་དར་མ་དང་རྒན་དར་གྱི་ཚོགས་རྣམས་ལོ་སར་རོལ་བར་སྤྲོ་ཉམས་མི་སྐྱེ་ནའང་།སྔོན་ཆད་དང་ད་ལྟའི་བྱིས་པ་སུ་ཞིག་ལ་མཚོན་ནའང་རེ་བའི་དགའ་འབོད་ལྷང་ལྷང་སྒྲོག་པ་དང་དུངས་པའི་མིག་གིས་ཧྲིག་གེར་ལྟ་ས་གཅིག་པུ་ནི་ཆུང་བྱིས་དུས་ཀྱི་ལོ་ཟླའི་ཁྲོད་ནམ་ཞར་རེ་ལྟོས་ཧ་ཅང་ཆེ་བ་དང་སྤྲོ་བ་རབ་ཏུ་འཁོལ་བའི་ལོ་གསར་དུས་ཆེན་འབའ་ཞིག་གོ།།